OpenLLM-France/wikimedia huggingface dataset:
# IJsselmeer

An IJsselmeer (nederlandeg [ˌɛi̯səlˈmeːʁ], da lavaret eo lenn an IJssel; Iselmar e frizeg) eo lenn vrasañ an Izelvroioù. Bas a-walc’h eo an dour el lenn-se (5 pe 6 m). En em astenn a ra war 1250 km² etre proviñsoù Flevoland, Noord-Holland ha Friz, el lec’h ma oa pleg-mor ar Zuiderzee gwechall. Dont a ra an anv eus anv ar stêr IJssel a daol he dour el lenn. Skrivañ a reer div lizherenn vras e deroù an anv e nederlandeg, rak sellout a reer ouzh an diftongenn IJ, er yezh-se, evel ul lizherenn hepken.
Krouet e voe an IJsselmeer e 1932 pa voe serret ar pleg-mor gant ur chaoser 32 km hed, an Afsluitdijk a zisparti bremañ an IJsselmeer diouzh mor Wadden. Da-heul e vo disaniet an douaroù en-dro d’ar pleg-mor a zeuas da vezañ ul lenn dour dous. Meur a bolder a zo bet savet en-dro d’an IJsselmeer, o lakaat e c’horread da zigreskiñ. E 1975 e voe savet ur chaoser all, ar Houtribdijk, anvet ivez Markerwaarddijk, da zispartiañ lodenn vervent al lenn, a anver bremañ Markermeer, diouzh ar peurrest. Proviñs Flevoland a zo bet krouet gant douaroù ar polderoù krouet evel-se.
# IJzer

An IJzer (nederlandeg; Yser e galleg hag e saozneg) zo ur stêr eus Flandrez, e Frañs hag e Belgia, 78 km dezhi. En em deurel a ra e Mor an Hanternoz e Nieuwpoort.

## An IJzer e Bro-C'hall

Emañ eienenn an IJzer e Broksele, e departamant an Norzh en hanternoz ar vro.
Treuziñ a ra Bollezele, Ekelsbeke, Bambeke. Tost da 30 km diwar 78 e red dre Vro-C'hall betek Houtkerke e-lec'h m'emañ an harzoù gant Belgia.

## Istor

* E Nieuwpoort, e-pad ar brezel bed kentañ, e voe dinaozet ar stêr a-benn-kaer evit mirout ouzh an armeoù alaman da vont war-raok. A-bouez e voe oberenn Hendrik Geeraert en oberenn-se. Eno e oa an talbenn.

## Liammoù diavaez

* Skeudenn eus diazad an IJzer
# Inside Chess

Inside Chess a oa ur gazetenn saoznek gouestlet d'an echedoù embannet en SUA e 1999. Ar mestrc'hoarier Yasser Seirawan a oa he fenngazetennour.

## Dave

* Rubens Filguth, Xadrez de A a Z: dicionário ilustrado, Porto Alegre : Artmed, 2005, 240 pajenn.
# Inosant XII

Inosant XII Pab an Iliz katolik roman :
| Ganedigezh | 13 a viz Meurzh 1615 e Spinazzola, kostez Bari, Rouantelezh Napoli |
| Dilennet da bab | 12 a viz Gouhere 1691 |
| Tronidigezh | 15 a viz Gouhere 1691 |
| Dibenn e baboni | 27 a viz Gwengolo 1700 e Roma |
| En e raok | Aleksandr VIII |
| War e lerc'h | Klemañs XI |
| Roll ar bibien : kronologiezh · hervez al lizherenneg ||
| kemmañ |
Antonio Pignatelli, bet ganet e Spinazzola d'an 13 a viz Meurzh 1615 ha marvet e Roma d'ar 27 a viz Gwengolo 1700, a zo bet dilennet da bab an Iliz katolik roman d'an 12 a viz Gouhere 1691 dindan an anv Inosant XII (latin: Innocentius XII, italianeg: Innocenzo XII).
# Inosant XIII

Inosant XIII Pab an Iliz katolik roman :
| Ganedigezh | 13 a viz Mae 1655 e Poli Stadoù ar Pab |
| Dilennet da bab | 8 a viz Mae 1721 |
| Tronidigezh | 18 a viz Mae 1721 |
| Dibenn e baboni | 7 a viz Meurzh 1724 e Roma |
| En e raok | Klemañs XI |
| War e lerc'h | Benead XIII |
| Roll ar bibien : kronologiezh · hervez al lizherenneg ||
| kemmañ |
Inosant XIII (latin: Innocentius XIII, italianeg: Innocenzo XIII), Michelangelo dei Conti e anv-tiegezh, ganet d'an 13 a viz Mae 1655 ha marvet d'ar 7 a viz Meurzh 1724, a oa bet dilennet da bab an Iliz katolik roman d'an 8 a viz Mae 1721.
# Inosanted santel

* N'eo ket holloueziadurel ar pennad-mañ. Pe re dreut eo an danvez anezhañ, pe ez eus ennañ traoù ha n'emañ ket o lec'h en un holloueziadur.
* Gallout a rit labourat d'e wellaat. Muioc'h a ditouroù evit kompren kudennoù ar bajenn-mañ a vo kavet war ar bajenn kaozeal kenstag.
Gouel an Inosanted santel zo ur gouel kristen, d'an 28 a viz Kerzu er broioù katolik, da gounan ar pezh a c'hoarvezas da heul ganedigezh Jezuz war zouar Bethlehem e Palestina : lazhadeg an holl vugale dindan daou vloaz, kontet en Aviel Mazhev ha lesanvet lazhadeg an Dianteged Wenvidik.
An holl vugale dindan daou vloaz a voe aberzhet e korn-bro Bethlehem en abeg da ziougan donedigezh ar Mesiaz gant ar Vajed, ar C'hrist. E degouezh Moizez ivez, pa oa babig c'hoazh e voe stourmet ouzh ar C'hrist, "Moizez Nevez", hervez al liderezh katolik, adal e yaouankiz gant nerzhioù kontrol da Zoue ha d'e bobl.
# Inosant XI

Inosant XI Pab an Iliz katolik roman :
| Avarus non implebitur ||
| Ganedigezh | 16 a viz Mae 1611 Como, Lombardia, Dugelezh Milano |
| Dilennet da bab | 21 a viz Gwengolo 1676 |
| Tronidigezh | 4 a viz Here 1676 |
| Dibenn e baboni | 21 a viz Eost 1689 e Roma |
| En e raok | Klemañs X |
| War e lerc'h | Aleksandr VIII |
| Roll ar bibien : kronologiezh · hervez al lizherenneg ||
| kemmañ |
Inosant XI (e latin: Innocentius XI, en italianeg: Innocenzo XI), Benedetto Odescalchi e anv-tiegezh, ganet d'ar 16 a viz Mae 1611 e Como (Lombardia) ha marvet d'an 21 a viz Eost 1689 e Roma, a oa bet dilennet da bab an Iliz katolik roman d'an 21 a viz Gwengolo 1676.
# Insectivora

Insectivora a oa un urzhiad e rummatadur ar bronneged. Ennañ e veze renket loened liesseurt amprevanetaer.
Dilezet eo bet hag erlec'hiet dre-vras gant an urzhiadoù Scandentia, Dermoptera, Macroscelidea, Afrosoricida, Soricomorpha hag Erinaceomorpha.
# Inside Out (film, 2015)

Inside Out a zo ur film tresadennoù-bev saoznek, sevenet gant an daou filmaozer Ronnie del Carmen (1959-) ha Pete Doctor (1968-).
Produet gant Pixar Animation Studios e voe skignet evit ar wech kentañ d'an 18 a viz Mae 2015 da-geñver Gouel etrebroadel ar filmoù e Canas (Bro-C'hall). Pemzekvet film bevaat ar Studioioù Pixar e oa, war-lerc'h Monsters University (e miz Mezheven 2013) hag a-raok The Good Dinosaur (e miz Du 2015).
# Inosant X

Inosant X Pab an Iliz katolik roman :
| "Alleviatæ sunt aquæ super terram" ||
| Ganedigezh | 6 a viz Mae 1574 e Roma, Stadoù ar Pab |
| Dilennet da bab | 15 a viz Gwengolo 1644 |
| Tronidigezh | 4 a viz Here 1644 |
| Dibenn e baboni | 7 a viz Genver 1655 |
| En e raok | Urban VIII |
| War e lerc'h | Aleksandr VII |
| Roll ar bibien : kronologiezh · hervez al lizherenneg ||
| kemmañ |
Inosant X (e latin: Innocentius X, en italianeg: Innocenzo X), Giovanni Battista Pamphilj e anv-tiegezh, ganet d'ar 6 a viz Mae 1574 e Roma ha marvet d'ar 7 a viz Genver 1655, a oa bet dilennet da bab an Iliz katolik roman d'ar 15 a viz Gwengolo 1644.
a vo kavet e Wikimedia Commons.
# Inspecteur Lavardin

Inspecteur Lavardin a zo ur film-drama gall, sevenet gant ar filmaozour gall Claude Chabrol, hag a oa deuet er-maez d'an 12 a viz Meurzh 1986.
Troet e oa bet e Breizh.

## An danvez

Raoul Mons, skrivagner katolik hag eil gwaz Hélène Mons, a zo bet kavet marv hag en e noazh, "pemoc'h" skrivet e liv ruz war e gein, war draezhenn Sant-Enogad.
Gwechall-gozh e oa Hélène dousig Lavardin. Met Hélène a zo o ouelañ c'hoazh d'he c'hentañ pried, Pierre Manguin, kollet er mor gant gwreg Claude, breur Hélène.

## Roll ar gomedianed pennañ

* Jean Poiret : Inspecteur Lavardin
* Bernadette Lafont : Hèlène Alvarez, intañvez Mons
* Jean-Claude Brialy : Claude Alvarez, breur Hélène
* Jean-Luc Bideau : Max Charnet, perc'henn an toull-noz Tamaris
# Emilio Prados

Emilio Prados :
| Obererezh | barzhoniezh, embannadurezht |
| Ganedigezh | 4 a viz Meurzh 1899 e Málaga, Spagn |
| Marv | 24 a viz Ebrel 1962 e Kêr-Vec'hiko, (Mec'hiko) |
| Yezh skrivañ | spagnoleg |
| Luskad lennegel | Remziad 27 |
| Enorioù | Priz Broadel al Lennegezh, 1938 |
| kemmañ |
Emilio Prados Such (Málaga, 24 a viz Ebrel 1962-Kêr-Vec'hiko, 24 a viz Ebrel 1962) a oa ur skrivagnour hag embannour spagnol.

## Barzhoniezh

* Tiempo (1925),
* Veinte poemas en verso,
* Seis estampas para un rompecabezas (1925),
* Canciones del farero (1926),
* Vuelta (1927),
* El misterio del agua (1926-27, publicado en 1954, en Antología), y
* Cuerpo perseguido (1927-28, publicado en 1946).
* La voz cautiva (1932-35),
* Andando, andando por el mundo (1931-35),
* Calendario completo del pan y del pescado (1933-34),
* La tierra que no alienta,
* Seis estancias,
* Llanto en la sangre (1933-37),
* El llanto subterráneo (1936),
* Tres cantos,
* Homenaje al poeta Federico García Lorca contra su muerte,
* Romances,
* Romancero general de la guerra de España,
* Cancionero menor para los combatientes (1938), y
* Destino fiel (recopilación de toda su poesía de guerra), Premio Nacional de Literatura en 1938.
* Memoria del olvido (1940),
* Jardín cerrado (1940-46),
* Mínima muerte (1944),
* Penumbras,
* Dormido en la yerba (1953),
* Río natural (1957),
* Circuncisión del sueño (1957),
* La piedra escrita (1961),
* Signos del ser (1962),
* Transparencias (1962),
* Cita sin límite (embannet e 1965, goude e varv),
* ¿Cuàndo volverán? (1636 ha 1939).

## Levrlennadur

* Dario Puccini, Le Romancero de la résistance espagnole – anthologie poétique bilingue, Embannadurioù François Maspero, Pariz, Bro-C'hall, 1976.
* Hernández Pérez, Patricio: Emilio Prados: La memoria del olvido, Zaragoza: PUZ, 1988, div levrenn.

## Daveoù ha notennoù

* ↑ Dario Puccini, Le Romancero de la résistance espagnole – anthologie poétique bilingue, Embannadurioù François Maspero, Pariz, Bro-C'hall, 1976, pajennoù 461 ha 462
a vo kavet e Wikimedia Commons.
# Emily

Emily zo un anv-badez saoznek merc'hed, roet kalz er broioù saoznek e deroù an XXI$^{vet}$ kantved.

## Tud
### XIX$^{vet}$ kantved

* Emily Brontë (1818–1848), skrivagnerez saoz, oberourez Wuthering Heights
* Emily Dickinson (1830-1886), barzhez stadunanat

### XX$^{vet}$ kantved

* Emily Hobhouse (1860-1926), dengarourez gerneveurat
* Emily Pankhurst (1858-1928), emsaverez bolitikel saoz

### XXI$^{vet}$ kantved

* Emily Huws, skrivagnerez kembraek
* Emilie de Ravin (* 1981-), aktourez aostralian
* Emily Blunt (*1983-), aktourez saoz

## Lennegezh

* A Rose for Emily, gant William Faulkner, lakaet e brezhoneg gant Yann Talbot.

## Kanaouennoù

* For Emily, whenever I may find her (Paul Simon), Simon ha Garfunkel, albom Parsley, Sage, Rosemary and Thyme, 1966
* See Emily Play, Pink Floyd en albom The Piper at the Gates of Dawn
* A Rose for Emily, savet gant Rod Argent diwar danevell Faulkner, kanet gant The Zombies en albom Odessey and Oracle

## Lec'hioù

* Emily, ur gêriadenn e Minnesota, Stadoù-Unanet

## Pennadoù kar

* Émilie
* Emilian
* Emiliana
* Amélie
* Amelia

## Notennoù

* ↑ video For Emily, whenever I may find her gant Simon ha Garfunkel war YouTube
# Emilio Zocchi

Emilio Zocchi, ganet d'ar 5 a viz Meurzh 1835 hag aet da Anaon d'an 10 a viz Genver 1913, a oa ur c'hizeller italian. Brudet eo evit korfoù-bras, izelvosoù ha delwennoùigoù tudennoù eus an Henamzer hag eus an Azginivelezh.
Zocchi a oa ganet e Firenze ha studiet en devoa gant Girolamo Torrini. Eñ a oa bet kelenner e vab Arnoldo Zocchi hag e genderv Cesare Zocchi. Marvet eo e Firenze.
# Emily Hobhouse

Emily Hobhouse a zo bet ganet e Liskeard, Kernev-Veur. Brudet eo abalamour d'he stourmoù niverus, dreist-holl a-enep d'ar c'hampoù-bac'h e-pad brezel ar Boers.
# Emily Huws

Emily Huws zo ur skrivagnerez kembraek evit ar yaouankiz, ganet e 1942, e Caeathro, e-kichen Caernarfon, e Tyddyn Llwyni, e-lec'h m'emañ o chom. Skoliet eo bet e Waunfawr, Caernarfon ha Bangor.

## Oberennoù
### Levrioù bugale

* Cyfres Corryn: Chwannen, Meurzh 1990, (Gwasg Gomer)
* Wmffra, 1992, (Gwasg Gomer)
* Tisio Tshipsan?, 1993, (Gwasg Gomer)
* Mot, Ionawr 1995, (Gwasg Gomer)
* Cyfres Cled: Sgin Ti Drons?, Hydref 1995, (Gwasg Gomer)
* Llyfrau Darllen CBAC Cyfnod Allweddol 2 Ail Iaith (Lefelau 3/4): Busnesa, Gorffennaf 1998, (Uned Iaith/CBAC)
* Llyfrau Darllen CBAC Cyfnod Allweddol 2 Ail Iaith (Lefelau 3/4): Sosej i Carlo, Gorffennaf 1998, (Uned Iaith/CBAC)
* Llyfrau Darllen CBAC Cyfnod Allweddol 2 Ail Iaith (Lefelau 3/4): Symud Mynydd, Gorffennaf 1998, (Uned Iaith/CBAC)
* Anifeiliaid Aaron: 2. Carla, Medi 2001, (Gwasg Gomer)
* Anifeiliaid Aaron: 3. Jini Jinjila, Medi 2001, (Gwasg Gomer)
* Cyfres Corryn: Tostyn, Tachwedd 2002, (Gwasg Gomer)
* Cyfres Blodyn Haf: 1 Eco, Tachwedd 2004, (Cymdeithas Lyfrau Ceredigion)
* Nid fy Mai i, Ebrill 2005, (Cymdeithas Lyfrau Ceredigion)
* Ned, Mai 2005, (Gwasg Carreg Gwalch)
* Cyfres Blodyn Haf: 2 Carreg Ateb, Mehefin 2005, (Cymdeithas Lyfrau Ceredigion)
* Cyfres Hwyl Gŵyl: Dathlu Calan Gaeaf (Myrddin ap Dafydd, Emily Huws, Gordon Jones,Siân Lewis, Gwyn Morgan), Medi 2005, (Gwasg Carreg Gwalch)
* Cyfres Blodyn Haf: 3 Babi Gwyrdd, Ebrill 2006, (Cymdeithas Lyfrau Ceredigion)
* Lol neu Lwc?, Tachwedd 2006, (Gwasg Gwynedd)
* Hogan Mam, Babi Jam, Tachwedd 2007, (Cymdeithas Lyfrau Ceredigion)
* Bownsio, Hydref 2008, (Cymdeithas Lyfrau Ceredigion)

### Kasedoùigoù

* Casetiau Cbac Cyfnod Allweddol 2 Ail Iaith (Lefelau 3/4): Ysbryd yn yr Ardd, Rhagfyr 1998, (Uned Iaith/CBAC)
* Casetiau CBAC Cyfnod Allweddol 2 Ail Iaith (Lefelau 3/4): Babi Tŷ Ni, Rhagfyr 1998, (Uned Iaith/CBAC)
* Casetiau CBAC Cyfnod Allweddol 2 Ail Iaith (Lefelau 3/4): Sosej i Carlo, Rhagfyr 1998, (Uned Iaith/CBAC)
* Casetiau CBAC Cyfnod Allweddol 2 Ail Iaith (Lefelau 3/4): Busnesa, Rhagfyr 1998, (Uned Iaith/CBAC)
* Casetiau Cbac Cyfnod Allweddol 2 Ail Iaith (Lefelau 3/4): Symud Mynydd, Rhagfyr 1998, (Uned Iaith/CBAC)

# Prizioù

* Gwobr Mary Vaughan Jones 1988
* Gwobr Tir na n-Og 1992 Wmffra
* Gwobr Tir na n-Og 1993 Tisio Tshipsan?
* Gwobr Tir na n-Og 2005 evit Eco.
* Gwobr Tir na n-Og 2006 evit Carreg Ateb.
* Gwobr Tir na n-Og 2009 evit Bownsio.

# Liammoù diavaez

* (cy) Fichenn anavezout aozer (Cyngor Llyfrau)
# Emily Milbanke

Emily Milbanke a oa pried un diplomat saoz en XIXvet kantved, e Rouantelezh Bavaria.
Poltredet e voe gant Joseph Karl Stieler, livour lez roue Bavaria, e 1844, serret an oberenn e dastumad Ludwig Iañ, ha diskouezet e Poltredaoueg ar gened.

## Pennad kar

* Poltredaoueg ar gened
# Emilio Recoba

Emilio Recoba, bet ganet d'an 3 a viz Du 1903 e Montevideo (Uruguay) hag aet da Anaon d'an 12 a viz Gwengolo 1992 er memes kêr, a oa ur melldroader etrebroadel uruguayat (difenner e bost dezhañ war an dachenn).
Chomet e oa da c'hoari, a-hed e vicher, en Uruguay :
Pemp gwech en devoa douget krez La Celeste etre 1926 ha 1929, hep merkañ pal ebet.

## Copa Cámara de Diputados Argentina

* 16 a viz Mezheven 1929 e Buenos Aires : Arc'hantina 2-0 Uruguay.

## Copa América

Ezel e oa eus skipailh Uruguay pa oa aet ar maout gantañ e 1926 :
* 17 a viz Here : Chile 1-3 Uruguay,
* 24 a viz Here : Uruguay 2-0 Arc'hantina,
* 28 a viz Here : Uruguay 6-0 Bolivia,
* 1añ a viz Du : Uruguay 6-1 Paraguay.
C'hoariet e voe an holl grogadoù e Campos de Sports de Ñuñoa (Santiago de Chile).

## Kib vell-droad ar bed

Kemeret en devoa perzh Emilio Recoba en un dalc'h hepken :
* Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. N'en devoa c'hoariet krogad ebet.

## Notennoù ha daveennoù

* ↑ Unan eus al lesanvioù a zo bet roet da skipailh mell-droad Uruguay.
# Emily Dickinson

Emily Elizabeth Dickinson (10 a viz Kerzu 1830 - 15 a viz Mae 1886) a oa ur varzhez stadunanat. Daoust ma ne oa ket gwall vrudet en he bev, e seller ouzh Emily Dickinson bremañ, asambles gant Walt Whitman, evel unan eus pouezusañ barzhed ar Stadoù Unanet en XIX$^{vet}$ kantved. Ren a reas ur vuhez sioul ha diglod ha ne voe embannet nemet un dousennad eus he barzhonegoù pa oa-hi bev.
Eus 1890 betek 1955 avat e voe embannet he holl varzhonegoù, 1775 anezho, ha dre ar bed a-bezh e oa bet sachet evezh an dud ganto. Hiziv eo anavezet Emily Dickinson evel unan eus brasañ barzhed al lennegezh saoznek.

## Levrlennadur

* Emily Dickinson, gant Per Denez, Al Liamm, niv. 125, 1967.

## Liammoù diavaez

* (en) Oberennoù e Wikisource
# Hedd Wyn (film)

Hedd Wyn zo ur film kembraek savet gant Paul Turner hag embannet e 1992 diwar-benn ar barzh Hedd Wyn a voe lazhet e 1917 er Brezel-bed kentañ.
Gant ar barzh Alan Llwyd e oa bet savet skrid ar film. Huw Garmon a zo o sterennañ ar barzh. Filmet ez eus bet un tamm mat eus ar film e kornad Trawsfynydd, e kreisteiz Gwynedd, ha betek e ti Hedd Wyn.
E 1994 e oa bet lakaet ar film war roll an danvez-loreidi an Oscarioù.
# Hedd Wyn

Hedd Wyn (13 a viz Genver 1887–31 a viz Gouhere 1917 e Boezinge, Flandrez Belgia, a oa un tieg eus Trawsfynydd, e Sir Feirionnydd hag ur barzh kembraek lazhet e-pad ar Brezel-bed kentañ. Douaret eo bet e bered ar C'hommonwealth Artillery Wood Cemetery e kumun Boezinge. Ellis Humphrey Evans a oa e wir anv, met dibabet en doa Hedd Wyn ("peoc'h gwenn") evel anv-barzh.
Tost e vuhez-pad e chomas en e atant en Ysgwrn. Da 28 vloaz en doa gonezet peder c'hador en Eisteddfodoù gant e varzhonegoù. E 1917 e oa bet gounezet ar gador gantañ en Eisteddfod, Birkenhead, gant e varzhoneg "Yr Arwr" ("An Haroz"), skrivet evel un awdl.

## Ysgwrn

Ni Evans a vev en Ysgwrn hiziv hag a vourr o kontañ istor Ellis hag e gadorioù.

## Film

Ur film Hedd Wyn zo bet graet e 1992 gant Paul Turner hag a oa bet meneget e-touez an danvez loreidi evit kaout un Oscar.

## Oberennoù Hedd Wyn

* Cerddi'r Bugail, dastumet gant J. J. Williams (1918) - Barzhonegoù Hedd Wyn

## Levrlennadur

* William Morris, Hedd Wyn (1969)
* Ysgrifau Beirniadol VI, gol. J. E. Caerwyn Williams (1971) - ysgrif gan Derwyn Jones
* Alan Llwyd, Cofiant Hedd Wyn (Cyhoeddiadau Barddas, 1991). Cofiant manwl a safonol.

## Liammoù diavaez

* Find a grave
* Skridoù gant Hedd Wyn e-barzh ar Wikiarroud kembraek (hag Yr Arwr, an haroz, en o zouez)
* Commonwealth War Graves Commission
* Cerddi'r Bugail
* BBC
# Hebron (Sir Gaerfyrddin)

Hebron zo ur gêriadenn eus Sir Gaerfyrddin. Dont a ra an anv eus kêr Hebron, meneget en Testamant Kozh.
# Hebron Gate

Hebron Gate eo trede pladenn Groundation, deuet er-maez e 2002 . An nav c'hanaouenn eus ar bladenn-mañ a zo diwar-benn ur brezel erevent o tont war ar bed. An istor-se a drement war un amzer eus 24 eurvezh, gant an heol o sevel er penn kentañ, chom a ra a sav e kreiz, ha sevel a ra en-dro er fin. Evit an div ganaouenn diwezhañ e ped Groundation ar vojennek eus ar Reggae Don Carlos ha The Congos da adkemer ho stourm.

## Roll ar c'hanaouennoù

* Jah Jah Know - 6:03
* Babylon Rule Dem - 7:03
* Silver Tongue Show - 6:08
* Weeping Pirates - 6:43
* Picture On The Wall - 6:10
* Something More - 4:53
* Hebron - 5:09
* Freedom Taking Over - 6:02
* Undivided - 5:52

## Liamm

Hebron Gate
# Hechtel-Eksel

a vo kavet e Wikimedia Commons.
Hechtel-Eksel zo ur gumun e Belgia e Proviñs Limbourg.
* Lec'hiadur
* Skoed

## Douaroniezh

* Gorread : 76,68 km²
* Poblañs (2022) : 12 760 a dud
* Stankter : 166 den/km²
# Hecq

Kumunioù Frañs :
| Anv | Hecq |
| Skoed | |
| Lec'hiadur Hecq en Arondisamant Avesnes-sur-Helpe | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes du Quercitain |
| Kanton | Le Quesnoy-Reter |
| Kod INSEE | 59296 |
| Kod-post | 59530 |
| Maer | Jean-Luc Neumann |
| Amzer-gefridi | 2008-2014 |
| Gorread | 1,36 km² |
| Led | 50° 10' 55" Norzh |
| Hed | 03° 38' 59" Reter |
| Uhelder kreiz | ... m |
| Uhelder bihanañ | 138 m |
| Uhelder brasañ | 156 m |
| Poblañs hep kontoù doubl | 335 (2007) |
| Stankter | 246 a./km² |
| Lec'hienn ar gumun | |
Hecq a zo ur gumun eus departamant Norzh e Bro-C'hall.
* An ti-kêr, ar skol ha monumant ar re varv
* Straed Mormal

## Istor
### XX$^{vet}$ kantved

Brezel-bed kentañ: roet e voe ar Groaz Brezel 1914-1918 d'ar gumun e 1922 .

## Monumantoù ha traoù heverk

* An iliz katolik, 1766.

## Dave ha notennoù

* ↑ Pages 14-18
* ↑ Cassini hag EBSSA
# Hecyra

Hecyra (henc'hresianeg Ἑκυρά / Hekurá, "mamm-gaer"), zo ur gomedienn latin gant ar barzh roman Terentius (c. 184 – c. 159 KJK) bet skrivet e 165 KJK. Anavezet eo ivez evel L'Hécyre e galleg. Sonerezh evit fleütoù a oa bet savet ivez gant Flaccus, sklav da Claudius.

## Liammoù diavaez

* (la) Ar skrid latin
* (fr) Un droidigezh c'hallek
# Hedemora

Hedemora a zo ur gêr eus kornôg Sveden, e kontelezh Dalarna, dezhi 7 273 a annezidi (e dibenn 2010).

## Daveoù

* ↑ Småorter; arealer, befolkning (2 Here 2012) Statistiska Centralbyrån (Swedish) accessdate 28 Meurzh 2015
# Istor Albania

Istor Albania, evel stad dizalc’h, a oa kroget goude Brezelioù ar Balkanioù (1912-1913). Met kalz hiroc’h eo istor ar vro. Emañ Albania er Balkanioù ha levezonet kreñv eo bet gant he amezeien vras, Gres, Italia ha Turkia, o deus bet holl ur roll bras en istor ar vroig-se.

## Henamzer

Er VIIvet kantved kent JK e voe savet meur a drevadenn war an aod gant ar C'hresianed kozh, evel da skouer Durrës.
Goude-se e voe tro ar Romaned d’en em staliañ er vro. Unan eus an hentoù roman pouezusañ, ar Via Egnatia, a dreuze ar vro, etre Durrës ha Bizantion (Istanbul hiziv). Al lodenn su eus Albania a oa e proviñs roman Macedonia hag an hanternoz a oa e proviñs Illyricum.
Evel er peurrest eus Europa e voe aloubet ar vro gant Germaned (Wizigoted, Ostrogoted), gant Huned, ha goude-se gant Slaved ha sujet e voe ouzh Impalaeriezh Bulgaria en VIII$^{vet}$ ha IX$^{vet}$ kantved. Pa voe rannet ar bed kristen, e 1054, etre Kristeniezh ar Reter hag Iliz Roma, e chomas stag kreisteiz Albania ouzh Kergustentin tra ma troas an hanternoz davet beli Roma.

## Krennamzer

En XIII$^{vet}$ kantved e voe aloubet an arvor gant tud Venezia, tra ma oa stag ul lodenn vat eus ar vro ouzh Serbia. E dibenn ar XIV$^{vet}$ hag e deroù ar XV$^{vet}$ kantved e voe aloubet ar su eus ar vro gant an Impalaeriezh Otoman. Sevel a reas Albaniz a-enep an aloubadeg, etre 1443 ha 1478, dindan ren Gjergj Kastrioti Skanderbeg, hag a zo chomet un haroz broadel evit tud Albania betek an amzer vremañ. Skoazellet e voe Skanderbeg gant Venezia ha kêrioù italian all ha gant ar Vatikan. Met trec’h e voe an Durked a-benn ar fin, hag aloubet e voe Albania e 1479, goude marv Skanderberg.
Etre dibenn ar XV$^{vet}$ kantved ha deroù an XX$^{vet}$ kantved e oa Albania e-barzh an Impalaeriezh Otoman. En amzer-se e troas an darn vrasañ eus tud ar vro a-du gant an Islam ha kemer a reas ar relijion-se ur plas bras e buhez ar vro, er vuhez sevenadurel dreist-holl. Ul levezon vras o devoe an Durked war ar savouriezh.

## Amzer vremañ

E 1912 e teuas Albania da vezañ dizalc’h diouzh an Impalariezh Otoman. Goude ar Brezel-bed Kentañ e chomas dizalc’h ar vro, daoust ma klaskas Gres, Italia ha Rouantelezh Yougoslavia lakaat o c’hrabanoù warni e 1919-1920. Tousmac’hus a-walc’h e voe ar mare etre an daou vrezel, gant ar vro o vont eus ur briñselezh d’ur republik (1925), ha d’ur rouantelezh goude-se (e 1928), p’en em anvas ar prezidant Ahmet Zogu da roue, gant an anv Zog Iañ. Aloubet e voe ar vro gant armeoù Italia hag Alamagn e-pad an Eil Brezel-bed.
War-lerc’h ar brezel e teuas Albania da vezañ ur stad komunour, e 1946, dindan renerezh Enver Hoxha. Kevredet a-dost e voe Albania ouzh an Unvaniezh Soviedel da vare Stalin, ha goude 1961 e troas war-zu Republik Pobl Sina renet gant Mao Zedong. Goude diskar ar renad komunour e teuas da vezañ ur vro zemokratel e 1992 ha klask a ra bremañ tostaat da vroioù all Europa.
a vo kavet e Wikimedia Commons.